b'\n_START_ARTICLE_\nPertti Duncker\n_START_PARAGRAPH_\nPertti Duncker (13. tammikuuta 1941, Helsinki \xe2\x80\x93 1. joulukuuta 2009 ) oli suomalainen purjehtija ja kirjailija. Duncker on kirjoittanut matkoistaan itse suunnittelemallaan ja rakentamallaan  Merivuokko-purjeveneell\xc3\xa4 kuusi kirjaa, joista nelj\xc3\xa4 kuvaa maailmanymp\xc3\xa4ryspurjehdusta vuosina 1990\xe2\x80\x931996. H\xc3\xa4n toimi Vene-lehden avustajana vuodesta 1975. Duncker purjehti ensimm\xc3\xa4isen\xc3\xa4 suomalaisena Etel\xc3\xa4mantereelle vuonna 1992. H\xc3\xa4n oli helsinkil\xc3\xa4isen Pursiseura Sindbadin j\xc3\xa4sen.'